इंग्लिस प्रिमियर लिग : लिभरपुल १९ अंकले अगाडि
लिभरपुलले इंग्लिस प्रिमियर लिगमा बुधबार राति १९ अंकको अद्वितीय अग्रता बनाएको छ । यसका लागि उसले मोहम्मद सलाह र एलेक ओक्सलेड च्याम्बरलिनको गोलमा वेस्ट ह्यामलाई सजिलै २–० ले हरायो ।
लन्डन — लिभरपुलले इंग्लिस प्रिमियर लिगमा बुधबार राति १९ अंकको अद्वितीय अग्रता बनाएको छ । यसका लागि उसले मोहम्मद सलाह र एलेक ओक्सलेड च्याम्बरलिनको गोलमा वेस्ट ह्यामलाई सजिलै २–० ले हरायो ।रेलिगेसनबाट बच्न संघर्षरत वेस्ट ह्याममाथि प्राप्त यो सफलतापछि योर्गन क्लोपको लिभरपुलले लिगका २४ खेलमा २३ औं जित हात पार्न सफल रह्यो ।लिभरपुलको यो लगातार १६ औं लिग जित पनि हो । युरोपेली तथा विश्व च्याम्पियन लिभरपुल लिगका पछिल्ला ४१ खेलमा अपराजित छ र अब आर्सनलको नाममा रहेको ४९ खेलको अपराजित यात्राको कीर्तिमानबाट केही दूरीमा मात्र छ ।